**KRITERIJI ZA ODABIR NASTAVNIKA**

za sudjelovanje u projektu Erasmus+ akreditacije

Akreditirani projekt br. 2025-1-HR01-KA121-VET-000315018

Projektom će nastavnicima biti omogućen odlazak na mobilnost u svrhu sudjelovanja u job shadowingu i pratnji učenika tijekom mobilnosti u Ferrières-sur-Ariège / Foix, Francuska, u razdoblju od 3. do 11. studenoga 2025. (datumi mogu varirati ovisno o kupnji avionskih karata).

## Kriteriji i način bodovanja

|  |  |  |
| --- | --- | --- |
| Kriterij | Način bodovanja | Bodovi |
| 1. Nastavnik strukovnih predmeta | Obvezan kriterij (mora biti zadovoljen) | – |
| 2. Sudjelovanje u Erasmus+ projektima škole | – sudjelovanje u ishođenju Erasmus akreditacije – 10 bodova– sudjelovanje u pisanju projektnog prijedloga – 10 bodova– sudjelovanje u aktivnostima i diseminaciji prethodnih Erasmus projekata – 10 bodova– sudjelovanje u organizaciji i provedbi mobilnosti kada škola prima Erasmus goste (job shadowing, suradnja s partnerima, priprema dokumentacije, diseminacija) – 10 bodova | max. 40 |
| 3. Znanje engleskog jezika | – napredno (C1, C2) – 10 bodova– samostalni korisnik (B2) – 5 bodova | max. 10 |
| 4. Sudjelovanje u Erasmus mobilnostima | – nikad nije sudjelovao/la – 20 bodova– sudjelovao/la na strukturiranom tečaju ili job shadowingu – 5 bodova– sudjelovao/la kao pratnja učenicima – 5 bodova | max. 20 |
| 5. Motivacijsko pismo (na hrvatskom jeziku, PDF) | Procjena motivacije i očekivanog doprinosa projektu | max. 10 |
| 6. Životopis (na engleskom jeziku, u [Europass](https://europa.eu/europass/eportfolio/screen/cv-editor?lang=en&previous=https:%2F%2Feuropa.eu%2Feuropass%2Fen) formatu, PDF) | Usklađenost s Europass standardom i jasnoća prikaza kompetencija | max. 5 |

Ukupno: max. 85 bodova

Rang-lista kandidata sa zaporkama (bez imena i prezimena) objavljuje se na web stranici škole. Zaporku sudionik osmišljava sam, a treba se sastojati od jedne riječi i dvije znamenke (primjer: škola11)

## Intervju

U slučaju jednakog broja bodova među kandidatima, provest će se razgovor s Povjerenstvom radi procjene motivacije, komunikacijskih vještina i planirane primjene naučenog nakon mobilnosti.

## Povjerenstvo za odabir nastavnika

Povjerenstvo za odabir kandidata imenuje ravnateljica škole. Povjerenstvo se sastoji od člana Erasmus+ tima, nastavnika struke i jednog člana stručne službe škole.

Odabrani nastavnici obvezni su sudjelovati u svim pripremnim, organizacijskim i diseminacijskim aktivnostima prije, tijekom i nakon mobilnosti.

Program Erasmus+ sufinanciran je sredstvima Europske unije, a u RH ga provodi Agencija za mobilnost i programe EU.

****